III. OBRAZLOŽENJE
UZ IZMJENE I DOPUNE PRORAČUNA OPĆINE ČAČINCI ZA 2026. GODINU

I. UVODNI DIO
Sadržaj i izgled Izmjena i dopuna proračuna (u daljnjem tekstu: Rebalans) uređen je člancima 24.-27. Pravilnika o planiranju u sustavu proračuna („Narodne novine“ broj 1/24) prema kojima Rebalans sadrži opći i posebni dio i obrazloženje općeg dijela.
Obrazloženje općeg dijela Rebalansa Općine Čačinci sukladno članku 27. stavak 2. citiranog Pravilnika  sadrži obrazloženje:
− prihoda i rashoda, primitaka i izdataka proračuna Općine Čačinci 
− prenesenog manjka/viška proračuna Općine Čačinci.

II. OBRAZLOŽENJE PRIHODA I RASHODA,  PRIMITAKA I IZDATAKA PRORAČUNA

Ukupni prihodi i  primici smanjeni su za 374.058,05 € pa sada iznose 3.401.228,14 €
Ukupni rashodi i izdaci smanjeni su za 338.794,78 € te sada iznose 3.436.491,44 €.
Ovim Izmjenama i dopunama proračuna raspoređen je ostvareni višak  prethodne  godine u iznosu 35.263,30 €, usklađeni su  odnosno povećani iznosi za  provedbu Projekta Energetske obnove doma u Paušincima i Projekta Energetske obnove doma Humljani na adresi Humljani 53, Humljani  financiranih  iz Nacionalnog plana oporavka i otpornosti 2021.-2026. koji su bili planirani sukladno terminsko-financijskom planu izvođača, na prihodovnoj  i rashodovnoj strani sukladno ugovorenom sufinanciranju . 
Povećan je iznos za projekt izgradnje Sunčane elektrane za 191.750,00 € na prihodovnoj i rashodovnoj strani koji Općina Čačinci provodi na temelju Sporazuma o suradnji na razvoju projekta Sunčane elektrane Čačinci s Hrvatskom elektroprivredom d.d.
Planirani su projekti koji su prijavljeni na objavljene javne pozive Ministarstva demografije i useljeništva, Rekonstrukcija dječjeg igrališta – 125.657,73 € i opremanje dječjeg vrtića – 20.648,48 € te  projekt Izgradnje platoa i parkirališta na Spomen grobištu u Slatinskom Drenovcu – 60.000,00 €.
Planirani su rashodi za Projekt Heritage Bridge that Bonds – Fostering tradition, culture and heritage identity of the border region“  (akronim: Heritage Bridge that Bonds), unutar Programa Interreg VI-A, sukladno aktivnostima navedenim u Ugovoru o dodjeli bespovratnih sredstava, referentni broj: HUHR/2401/4.6/069. – 33.566,89 €. Općina Čačinci u projektu ima ulogu projektnog partnera, zajedno s mađarskom općinom Iharoš i Šomođi  županijom, dok je vodeći partner Virovtičko-podravska županija. Projektom će se izvršiti rekonstrukcija  stare sportske dvorane pri osnovnoj školi u Centar za kulturu „Papuk“.
Smanjenje rashoda izvršeno je na Projektu izgradnje vatrogasnog doma za – 762.500,00 e budući da se projekt neće realizirati u izvještajnom razdoblju u planiranom obujmu, te su smanjeni rashodi za modernizaciju cesta– 86.500,00 €, cesta Bukvička čija je rekonstrukcija povezana s projektom izgradnje 15 obiteljskih kuća sukladno Sporazumu o međuresornoj suradnji potpisanim s  Ministarstvom prostornoga uređenja, graditeljstva i državne imovine 
Ovim izmjenama i dopunama Proračuna Općine Čačinci za 2026. godinu, najveći udio u rashodima  36,90% ili 1.268.172,02 €, čine rashodi za Programe izgradnje i održavanja komunalne infrastrukture te komunalnog uređena i razvoja Općine, a slijede ih  u iznosu 484.907,73 € ili 14,11%  rashodi za Predškolski odgoj.


III. OBRAZLOŽENJE PRENESENOG VIŠKA PRORAČUNA

Općina Čačinci, na dan 31.12.2025. godine, u svojim poslovnim knjigama ima iskazana višak od  40.369,21 €, a čine ga sljedeća stanja viškova odnosno manjkova prihoda i primitaka:
	- Višak prihoda poslovanja -					- 431.897,84 €
	- Višak primitaka od financijske imovine			-   31.650,70 €
	- Manjak prihoda od nefinancijske imovine  -           	- 423.179,33 €.	
Dio Viška prihoda poslovanja, u iznosu 23.184,32 € nastao kao rezultat neutrošenih sredstava predujma i  tekućih pomoći za projekt „Zaželi sretniju starost u općini Čačinci“, rasporedit će se za aktivnosti i provedbu istog u 2026. godini.
Dio Viška prihoda poslovanja, u iznosu od 5.105,71 €, nastao kao rezultat neutrošenih sredstava pomoći od HZZ, za koje je HZZ zatražio povrat, raspoređuje se za povrat tijekom 2026. godine, te je isti vraćen po zahtjevu HZZ prije donošenja ovih Izmjena i dopuna.
Dio viška prihoda poslovanja, u iznosu od  403.607,81 €, raspoređuje se za pokriće dijela manjka prihoda od nefinancijske imovine.
Cjelokupni višak primitaka od financijske imovine, u iznosu od 31.650,70 €, raspoređuje se za podmirenje izdataka za financijsku imovinu i otplate zajmova u 2026. godini.
Raspored preostalog prenesenog viška u iznosu od 35.263,30€ (nakon izvršenog povrata po zahtjevu HZZ)  planirano je u 2026. godini ovim izmjenama i dopunama proračuna.

IV. ZAKLJUČAK

Ovim izmjenama i dopunama Proračuna općine Čačinci, odnosno smanjenjem za 9,91% na prihodovnoj, odnosno 8,97% na rashodovnoj strani raspoređen je ostvareni višak prethodne godine, prihodi i primici su usklađeni sukladno potpisanim ugovorima i dosadašnjim priljevima, a rashodi  i izdaci povećani su sukladno prijavljenim i odobrenim projektima te potpisanim Sporazumima.
Najveće smanjenje je u planiranom iznosu za rashode za izgradnju Vatrogasnog doma i modernizaciju cesta jer se projekti neće realizirati u tekućoj godini 2026. godini u prvotno planiranom obujmu.




